
Annotatsiya. Texnogen chiqindilardan volframni ajratib olish texnologiyasi o`ziga xos murakkabliklarga 
ega bo`lib, unda volfram minerallari bilan birga temir, margimush va boshqa aralashmalar mavjudligi 
boyitish jarayonini qiyinlashtiradi. Ushbu maqola texnogen chiqindilardan volframni ajratib olishda 
chuqur flotatsiya usulini qo`llash samaradorligini o'rganishga bag`ishlangan. Tadqiqotlar natijasida 
chuqur flotatsiya usulining texnologik va iqtisodiy jihatdan samarasiz ekanligi aniqlandi. Flotatsiya 
jarayonida aralashmalarni selektiv ajratish qiyinchilik tug'dirgan va ajratilgan volfram miqdori 
kutilgandan past bo`lgan. Shu sababli, maqolada muqobil usul sifatida gravitatsion-flotatsion 
kombinatsiya usulini tavsiya etish taklif etiladi. Ushbu kombinatsiyalangan usul texnogen 
chiqindilardagi aralashmalarni samarali boshqarishga imkon berib, volfram ajratish jarayonida yuqori 
samaradorlik va ekologik xavfsizlikni ta'minlashi mumkin. 

Kalit so`zlar: volframni ajratib olish, texnogen chiqindilar, gravitatsion-flotatsion usul, chuqur boyitish, 
ajratish samaradorligi, flotatsion reagentlar. 

Abstract. The technology of extracting tungsten from technogenic waste is complex due to the presence 
of impurities such as iron, bismuth, and other minerals, which complicate the beneficiation process. This 
article explores the efficiency of the deep flotation method for tungsten extraction from technogenic 
waste. Research findings indicate that deep flotation is ineffictent from both a technological and 
economic perspective. Challenges arose in selectively separating impurities during flotation, resulting 
in a lower-than-expected yield of tungsten. Therefore, the article suggests an alternative approach—a 
combination of gravity and flotation methods. This combined approach allows for effective management 
of impurities in technogenic waste, achieving high tungsten extraction efficitency and ensuring the 
environmental safety of the process. 

Keywords: tungsten extraction, technogenic waste, gravity-flotation method, deep beneficiation, 


separation efficiency, flotation reagents. 


Kirish. Volfram rudalarining moddiy tarki- 
bidagi oʻziga xos xususiyat — volfram mineral- 
larining (sheelit, volframit, tungstit, molibdosheelit) 
turli xil shakllarda uchrashi, shuningdek, volfram 
minerallari bilan oʻxshash zichlik yoki flotatsiya 
faolligiga ega boʻlgan yoriq va jins hosil qiluvchi 
minerallarning mavjudligidir. Volfram rudalarida 
bir nechta mineral shakllarning mavjudligi boyitish 
sxemalarini murakkablashtiradi va uning ajralib 
chiqish samaradorligiga ta'sir qiladi. 

Oʻrta va mayda donador volfram rudalarini 
gravitatsion boyitish shlamlar bilan sezilarli yo“qo- 
tishlarni keltirib chiqaradi, shuning uchun flotatsiya 
usulidan foydalanish ko`proq istiqbolli hisoblanadi. 
Biroq, temir va marganets volframatlarini selektiv 
flotatsiya qilishning ishonchli usuli hali ishlab 
chiqilmagan. Boyitish amaliyoti shuni koʻrsatadiki, 
volframit, gyubnerit va ferberit rudalardan 75-8590 
darajasida gravitatsion usullar bilan ajratib olinishi 


mumkin, bunda flotatsiya shlamlardan past navli 
mahsulotlarni toʻliq ajratish uchun qoʻllaniladi. 
Sheelitning tez qayta maydalanishga moyilligi 
tufayli gravitatsion usullar bilan uni rudadan toʻliq 
ajratish qiyin boʻladi (55-7090), lekin flotatsiya 
usulida bu koʻrsatkich sezilarli darajada yuqori (85- 
9090) boʻladi. Flotatsiya boyitish usuli sheelit 
tarkibidagi 0,05-0,19 WOz ni o`z ichiga olgan 
mayda donador rudalarni qayta ishlash imkonini 
berdi, bunday ruda boshqa boyitish usullari bilan 
iqtisodiy jihatdan samarali hisoblanmas edi. Flotat- 
siyaning joriy qilinishi bilan ikki yoki uch turdagi 
kontsentratlar olinadigan kompleks rudalarni qayta 
ishlash imkoniyati paydo boʻldi. Shuning uchun 
sheelit tarkibli rudalar kombinatsiyalangan gravi- 
tatsion-flotatsion yoki faqat flotatsion sxemalar 
bo`yicha qayta ishlanadi. 

Metodlar. Quyida uch turdagi rudalarni — 
volframitli, sheelitli va kompleks (molibdenit- 

volframitli) rudalarni chuqur boyitish xususiyatlari 
koʻrib chiqiladi. 

Volframit rudalari 

Volfram minerallarining yuqori zichligi va 
volframit rudalarining yirik donador tuzilishi ularni 
boyitishda gravitatsion jarayonlardan foydalanishga 
imkon beradi. Yuqori texnologik natijalarga eri- 
shish uchun gravitatsion jarayonlarda turli ajratish 
xususiyatlariga ega uskunalar birlashtiriladi, bunda 
har bir bosqich keyingisiga tayyorgarlik vazifasini 
oʻtaydi. Volframit rudalarini boyitish jarayoni aso- 
san saralash orqali amalga oshiriladi, bunda yirik 
donador kontsentratlar ajratilib, mayda qoldiqlar 
keyinchalik qayta boyitiladi. 

Agar rudalar mayda donador boʻlsa va yirik 
donador boyitishga mos kelmasa, spiral separa- 
torlar, oqim kanallari, shlyuzlar va kontsentratsion 
stol kabi usullar qo`llaniladi. Bosqichma-bosqich 
maydalash va boyitish orqali volframit rudalaridan 
qoralangan kontsentratlar toʻliq ajratiladi va keyin- 
chalik hoʻl va quruq usullar bilan yakuniy sifatga 
yetkaziladi (1-3). 

Rudani tayyorlash: 100 mm hajmdagi ruda 
25 mm gacha maydalanadi. 

Ogʻir suspenziyada ajratish: Maydalangan 
material ogʻir suspenziyada ajratiladi va natijada 
kontsentrat va qoldiqlar olinadi. 

Klassifikatsiya jarayonlari: 

10 mm va undan kichikroq materiallar yana 
klassifikatsiyaga uchraydi. 

3 mm va undan kichikroq fraksiyalar turli 
bosqichlarda ajratilib, analiz uchun olinadi. 

Saralash va gravitatsion ajratish: Stol va 
shlyuzlarda klassifikatsiya orqali kontsentrat va 
qoldiqlar ajratiladi. 

Flotatsiya: Jarayonning soʻnggi bosqichida 
flotatsiya orqali kontsentrat va qoldiqlar yana bir 
bor ajratiladi. 

Texnogen chiqindilardan volframni ajratib 
olish texnologiyasi turli xil fizik va kimyoviy 
usullardan foydalanishni talab qiladi. Texnogen 
chiqindilar tarkibida volfram birikmalari bilan birga 
boshqa aralashmalar, jumladan temir, margimush, 
mis kabi metallar va mineral qoldiqlar mavjud 
boʻlishi mumkin. Shuning uchun bu jarayonda: 

1. Gravitatsion usullar — yuqori zichlikka ega 
volfram minerallarini ajratish uchun ish- 
latiladi. 

2. Magnetik ajratish — temir va boshqa mag- 


nit xossaga ega aralashmalarni volframdan 
ajratishda qo`llaniladi. 

3. Flotatsiya usuli — volframni qoldiqlardan 
ajratish va tozalash maqsadida maxsus 
reagentlar bilan amalga oshiriladi. 

4. Kimyoviy usullar — sulfidli va oksidli 


moddalarning parchalanishini ta'minlash 
uchun kimyoviy reagentlardan 
foydalaniladi. 

Ruda 100 mm 


Maydalash (-25 mm) 
Ogʻir suspenziyada ajratish 


Boyitma 


Klassifikatsiya 
-3 mm 43 mm Chiqindi 


Analiz uchun 
Choʻ“kma 


Klassifikatsiya 


-10mm 410mm 


Choʻkma Analiz uchun 


Boyitma analiz uchun 


Klassifikatsiya stolda 
Chiqindi Chiqindi 
Klassifikatsiya 


-1 mm 41mm 
Analiz uchun 


Klassifikatsiya stolda 


Boyitma Boyitma 


Klassifikatsiya 


40,5 mm 
(analizga) 


Klassifikatsiya shlamli stolda va shlyuzda 


Boyitma Sanoat mahsuloti Chiqindi ; Boyitma Sanoat mahsuloti 


v 
Klassifikatsiya stolda 


Boyitma Chiqindi 


1-rasm. Volframit rudalarini boyitishning asosiy 
sxemasi. 


Mazkur texnologiya texnogen chiqindilardan 
yuqori sifatli volfram kontsentratlarini olishda katta 
ahamiyatga ega, bu esa qayta ishlash samara- 
dorligini oshirish va ekologik zararlarni kamaytirish 
imkonini beradi f1-2). 

Texnogen chiqindilardan volframni chuqur 
flotatsiya usuli orqali ajratib olish samaradorligiga 
ta'sir etuvchi asosiy omillar 1-jadvalda koʻrish 
mumkin. 

Muhokama. Texnogen chiqindilardan volf- 
ramni chuqur flotatsiya usuli orqali ajratib olish 
texnologiyasi murakkab va koʻp bosqichli jarayon- 
dir. Bu usul asosan volframning mayda yoki oʻta 
mayda zarrachalarini ajratib olish uchun qoʻ`llani- 
ladi, ayniqsa, gravitatsion usullar bilan ajratib 

1-jadval 


Texnogen chiqindilardan volframni chuqur flotatsiya usuli orqali ajratib olish samaradorligiga ta'sir 


etuvchi asosiy omillar 


N2 Oʻzgartuvchi omil Izoh Qiymat yoki diapazon Kimyoviy formulalar 
1. pH darajasi Flotatsiya jarayomda ajratishni 7-8 (neytral yoki engil qg 
nazorat qiladi. ishqoriy muhit) 
Oleyin kislotasi, CisH3402 (Oleyin 
2 Kollektor Zarrachalarni koʻpikka tortish Tolilarsen kislotasi, kislotasi) 
" reagentlari uchun ishlatiladi. Benzol-etilenfosfon CsHoAsO; (Tolilarsen 
kislotasi kislotasi) 
! Aralashmalarni bostirish va ; ; ; ; 
Modifikator br i ; Kremneftorid natriy, Na2SiFs (Kremneftorid 
3. tlari ajratishni yaxshilashda suvua shicha atri) 
I ishlatiladi. yuq y 
Magnit xossali aralashmalarni Temir. nis. marsimush 
4. Magnit sezgirlik ajratish uchun magnit an 8 Fe, Cu, As 
i oi kabi aralashmalar 
separatorlar qoʻllaniladi. 
Bosqichma bosqich Gravitatsion va flotatsion 
5. q qi. usullarda toʻliq ajratishni «10 mm, «3 mm - 
maydalash hajmi o 
ta'minlash uchun zarur. 
6 Flotatsiya jarayoni )/ Harorat ajratish samaradorligiga Odatda xona harorati H 
" harorati ta'sir qiladi. (20-259C) 
7. Flotatsiya Ajratish uchun zarur bo Igan 10-30 minut - 
davomiyligi optimal vaqtni belgilaydi. 
Zarbaonoroivasi va Zarrachalarni maydalashda 
8. Biy ishlatiladigan zarb energiyasi va Odatda 2.8-7.9 kVt - 
chastota ; 
chastotasi. 
; : mga R (Fe,Mn)WOa4 
9. Sheelit va volframit Boyitishda asosiy volfram Volframit, Sheelit olframii), CaWOa 
aralashmalari minerallari. z 
(Sheelit) 
ii Aralashmalar Sir olia nini I FeAsS (Arsenopirit), 
i tarkibi aa Fes(AsOa): (Skorodit) 
va mis minerallari. 


boʻlmaydigan holatlarda samarali hisoblanadi. 
Quyida chuqur flotatsiya usulida volframni ajratib 
olishning asosiy jihatlari bayon etiladi: 

Flotatsiya jarayonining mohiyati. 

Flotatsiya — bu suyuqlikdagi zarrachalarni 
bir-biridan ajratish uchun maxsus reagentlar 
yordamida ularni suv yuzasiga koʻtarish usuli. 
Volfram minerallarini ajratib olishda flotatsion 
reagentlar — xususan, kollektorlardan (masalan, 
oleyin kislotasi, tolilarsen kislotasi yoki benzol- 
etilenfosfon kislotasi) foydalaniladi. Bu reagentlar 
volfram minerallarining yuzasiga yopishib, ularni 
koʻpikka koʻtarishga yordam beradi. 

Chuqur flotatsiya usuli, volframni texnogen 
chiqindilardan ajratib olishda qoʻllanilgan. Flotat- 
siya jarayonida oleyin kislotasi, tolilarsen kislotasi 
va benzol-etilenfosfon kislotasi kabi kollektor- 
lardan, kremneftorid natriy va suyuq shisha kabi 
modifikatorlardan foydalanilgan. Tajribalar davo- 
mida flotatsiya jarayonida turli pH darajalari va 
reagentlar kombinatsiyalari qo`llanildi (5-617. 


1. 


Natijalar: 

Ajratish samaradorligi past: Texnogen 
chiqindilardagi volfram minerallari turli xil 
aralashmalarda boʻlgani sababli, sulfidlar va 
boshqa mineral aralashmalar flotatsiya 
jarayonida samarali ajratilmadi. Flotatsiya 
jarayoni davomida aralashmalarni selektiv 
ajratish qiyinchilik tug`dirdi. 

Texnologik jarayonning murakkabligi: 
Chuqur flotatsiya jarayoni koʻp bosqichli 
jarayon boʻlib, reagentlarning miqdorini va 
ularning qo`llanish vaqtini aniq nazorat 
qilish talab qilindi. Bu esa jarayonni yanada 
murakkablashtirdi va yuqori ishlab chiqarish 
quvvatlarini talab qildi. 

Kam foizdagi ajratilgan volfram: Koʻp 
bosqichli jarayonlar va turli modifikator- 
larga qaramasdan, ajratilgan volfram miq- 
dori kutilgandan past boʻldi. Aralashmalarni 
bostirish va kerakli volfram kontsentratiga 
erishishda yuqori samaradorlikka erishil- 

madi. 

4. Iqtisodiy va ekologik jihatdan sama- 
rasizlik: Ushbu jarayon koʻplab reagent va 
energiya sarflanishini talab qildi, bu esa 
iqtisodiy jihatdan samarasiz boʻlib chiqdi. 
Shu bilan birga, reagentlarning ekologik 
xavfi va chiqindilarni utilizatsiya qilish 
muammolari yuzaga keldi (31. 

Analitik tahlil 

Yuqoridagi natijalardan kelib chiqqan holda, 
chuqur flotatsiya usuli texnogen chiqindilardan 
volframni ajratib olish uchun maqbul usul emasligi 
aniqlandi. Ushbu usulda ajratish jarayoni texnogen 
chiqindilarning murakkab tarkibi tufayli qiyin 


boʻldi va volfram ajratib olishning samaradorligi 
past boʻlib chiqdi. 

Xulosa. Texnogen chiqindilardan volframni 
ajratib olish uchun chuqur flotatsiya usuli sama- 
rador emasligi aniqlandi. Muqobil variant sifatida, 
gravitatsion-flotatsion kombinatsiya usulidan foy- 
dalanish boʻyicha keying tajribalarda koʻrib chiqi- 
ladi. Gravitatsion usulda yirik zarrachalarni ajratib 
olib, qolgan mayda zarrachalarni flotatsiya orqali 
ajratish samarali boʻlishi mumkin. Ushbu kombi- 
natsiyalangan usul texnogen chiqindilardagi ara- 
lashmalarni samarali boshqarishga imkon beradi va 
ekologik hamda iqtisodiy jihatdan maqbul variant 
hisoblanadi. 

